Document ID: /roh_data/filtered/fineweb-2-filterrobots_roh.jsonl.gz/21259

Sco quai che Hansjörg Hassler, il president da la fundaziun Capricorn e Parc Natiral Beverin ha ditg ad ina infurmaziun per las medias il glindesdi saira, quint'ins da bainprest pudair cuntanscher ina svieuta dad in milliun francs. La raschun per quest success maina Hansjörg Hassler tranter auter enavos sin ina qualitad constanta, bunas cooperaziuns ed ils impuls dal maun public.
La fundaziun Capricorn vesa in grond potenzial en il territori rural, ed uschia saja quel pli resistent a la crisa ch’auters lieus da turissem classics. Uschia haja ins era betg s’accurschì uschè ferm la crisa da l’euro. En il Center da Capricorns lavuran radund 20 persunas. Il hotel collavura cun la gruppa da perscrutaziun ZHAW dal chantun Turitg, e cun il Parc Natiral Beverin.